Sassybeat

Sassybeat var et norsk popband fra Asker, som ble dannet våren 2008 i forbindelse med deltakelse på Ungdommens Kulturmønstring (UKM) i Asker. Gruppa bestod av Anna Pettersdatter Melkild og Ingrid Rennemo, men spilte med en rekke andre musikere i studio og på konserter. Per 2014 har de to fire utgivelser bak seg. I august 2014 forlater Ingrid Rennemo gruppen. Anna Melkild melder at hun vil fortsette som soloartist.

 Historie 
Bandet deltok også i 2009 på UKM og gikk som året før også videre til UKMs fylkesmønstring. En impresario (Rune Andersen)  tilbød bandet å spille på deres første betalte spilleoppdrag (kun kost og losji) på en festival på Beitostølen den samme sommeren. De opptrådte der med blant annet sammen med Thom Hell, Bare Egil Band, The Cumshots, og Black Debbath.

I februar 2009 utga bandet et hjemmestudioopptak av «The Mouse and the Bear» på NRK Urørt som ble anbefalt av redaksjonen og spilt på NRK P3 med gode tilbakemeldinger. Dette ble til en inspirasjon for bandet, som fortsatte å spille på lokale arrangementer i Asker og å skrive nye låter, inntil ting virkelig begynte å skje september 2010:

Oppildnet av gode tilbakemeldinger fra bandet Harrys Gym etter en jobb som oppvarmingsband for dem i Asker, besluttet Sassybeat å søke om å få være med på by:Larm 2011. Sassybeat ble plukket ut til å spille på festivalen og fikk oppmerksomhet fra by:Larms ledelse, aviser«Blir Sassybeat det nye store?» Dagbladet 15. oktober 2010, TV«Sassybeat kan bli det neste store norske bandet», TV2 8. oktober 2010 og musikkbransjen. Tilbakemeldingene gikk ut på at sterke låter med gode melodier, 1970-talls lyd og vokalharmonier som gjorde at bandet skilte seg positivt ut. Bandet fikk raskt a-ha sin manager Harald Wiik med på laget og platekontrakt med Universal Music.

I begynnelsen av januar 2011 spilte bandet inn «The Mouse and the bear» som singel i musikkstudioet Cabin Recorders, med Knut Schreiner (Turboneger) som produsent og Even Ormestad (Jaga Jazzist) som tekniker. Singelen ble sluppet 3 uker før by:Larm 2011 og ble med en gang radiolistet på NRK P3. Singelen fikk terningkast 5 i Dagbladet og VG. Før by:Larm fikk Sassybeat forhåndsomtale på bl.a. TV2 nyhetene,«Disse tenåringene kan ha laget årets Bylarm-hit», TV2 16. februar 2011 og på NRK P2«Sassybeat er Bylarm-yndlinger», NRK 15. februar 2011, spilte fire konserter og fikk gode kritikker hos blant annet VG, Dagbladet og Aftenpostens papirutgaver. Anna Pettersdatter Melkild ble som bandets låtskriver også tilknyttet Sony/ATV Music Publishing i 2011. Sassybeat spilte på Slottsfjellfestivalen juli 2011 foran nesten 3000 publikummere på Baglerscenen.«Sassybeat for et fullsatt Slottsfjell» , Budstikka 16. juli 2011 og fortsatte å spille en rekke konserter høsten og vinteren 2011/2012. I august 2013 spilte bandet på den aller første Hvalstrandfestivalen med anmeldelser til terningkast 5.«Et tungt og kontrastfylt Sassybeat» , Budstikka 31. august 2013

Anna Pettersdatter Melkild i Sassybeat var også 1 av 100 artister som var med å kåre norgeshistoriens beste plateutgivelser, Morgenbladet topp 100 i 2011.

Bandets debutalbum ble sluppet 27. januar 2014 på Universal Music med Even Ormestad og Thom Hell som produsenter, i tillegg til to låter produsert av Erik Ljunggren og en av Knut Schreiner. Den første singelen fra albumet, «Chances of Changes» ble utgitt kun som 12" vinyl promosingel i februar 2013, den andre singelen, «Turn Around», ble sluppet 11. oktober 2013. Albumet fikk gode kritikker med en 6'er i Aftenposten: «Pur popglede», Aftenposten og 9/10 av Musikknyheter.no.«Hypen leverer», Musikknyheter.no 24. januar 2014

I juli 2014 startet Sassybeat innspillingen av nytt materiale sammen med Coldplay-produsenten Ken Nelson, en hendelse i seg selv stor nok til å bli omtalt i Dagbladet.Norsk band jobber med Coldplay-produsent, Dagbladet 15. juli 2014

I august 2014 melder gruppen på sin Facebook-side at Ingrid Rennemo ønsker å ta en pause fra musikken, og gir seg i Sassybeat. Anna Melkild opplyser om at hun akter å gå solo. Hun slipper sin første singel «I'm Alive», 2. mars 2015.

 Diskografi 
 The Mouse and the Bear Universal Music, 2011
 Chances of Changes - 12" vinyl promosingel   Universal Music, 2013
 Turn Around   Universal Music, 2013
 Snakes and Ladders - vinyl og CD album   Universal Music, 2014

 Bandmedlemmer 
 Anna Pettersdatter Melkild, født 29. oktober 1994 – vokalist, gitarist, keyboardist
 Ingrid Rennemo, født 9. februar 1994  – vokalist, bassist, keyboardist, fiolin

 Har spilt i bandet 
Snorre Solvang, – trommeslager, keyboardist. 2008–2012
Vebjørn Mamen, – gitarist, keyboardist. 2011–2012
Jonas Barsten, – perkusjonist i 2011 og trommeslager 2013 -
Bendik Hovik Kjeldsberg, – trommeslager 2012 -
Lars Andreas Aspesæter, – keyboardist 2013 -
Jakob Jones, – gitarist, keyboardist 2013 -
Helena Maria Falk Botolfsen, - fiolinist 2013 -
Emilie Gudim, - fiolinist 2013 -
Ole Martin Thorset, trommeslager 2014 -
Martin Horntveth, trommeslager 2014 -

 Referanser 

 Eksterne lenker 


Kategori:Norske popgrupper
Kategori:Musikk i Asker
Kategori:Band etablert i 2008